 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 441**

(protokols Nr. 14, 42. p.)

**Par dzīvojamai mājai Saules ielā 58, Madonā, Madonas novadā, funkcionāli nepieciešamā zemesgabala pārskatīšanas uzsākšanu**

 Madonas novada pašvaldībā saņemts SIA “Madonas namsaimnieks” iesniegums (reģistrēts Madonas novada pašvaldībā ar reģ. Nr. 2.1.3.1/24/1741) par daudzdzīvokļu dzīvojamai mājai Saules ielā 58, Madonā, funkcionāli nepieciešamā zemesgabala noteikšanu, atbilstoša lēmuma pieņemšanu un iesniegšanu Valsts zemes dienestā atsavināmās zemes noteikšanai un reģistrēšanai.

Madonas novada pašvaldība konstatē sekojošu:

1. Īpašuma tiesības uz būvju nekustamo īpašumu Saules iela 58, Madonā, Madonas novadā, kadastra Nr. 7001 501 0135, kura sastāvā ir dzīvojamā māja ar kadastra apzīmējumu 7001 001 0995 012, kura sastāv no 7 dzīvokļu īpašumiem un 2 saimniecības ēkām ar kadastra apzīmējumiem 7001 001 0995 013 un 7001 001 0995 014, nostiprinātas Madonas pilsētas zemesgrāmatā nodalījumā Nr. 100000070034.
2. Namīpašums ar adresi Saules iela 58 atrodas uz zemes vienības ar kadastra apzīmējumu 7001 001 2186 Ziemeļu iela 4, Madona.
3. Zemes vienība ar kadastra apzīmējumu 7001 001 2186 ir nekustamā īpašuma “Kalna Sikšņi”, Madona, Madonas novads, ar kadastra Nr. 7001 001 0995 sastāvā un kura īpašuma tiesības nostiprinātas uz fiziskas personas vārda, Madonas pilsētas zemesgrāmatas nodalījumā Nr. 462.
4. Iesniegumam ir pievienota 29.04.2024. kopsapulces protokola Nr. 17 kopija, saskaņā ar kuru dzīvokļu īpašnieku kopība nolēma izmantot zemes atsavināšanas tiesības atbilstoši Piespiedu dalītā īpašuma privatizētajās daudzdzīvokļu mājās izbeigšanas likumam un izteica vēlmi iegūt īpašumā mājai funkcionāli nepieciešamo zemesgabalu atbilstoši iesniegumam pievienotajam plānam, kā arī 22.10.2008. dzīvojamās mājas pārvaldīšanas pilnvarojuma līguma kopija.

Izvērtējot SIA “Madonas namsaimnieks” iesniegtos dokumentus un pašvaldības rīcībā esošos dokumentus un ņemot vērā Madonas novada teritorijas plānojumu 2013.-2025. gadam Madonas pilsētā; pamatojoties uz likuma “Par valsts un pašvaldību dzīvojamo māju privatizāciju” 28. panta trešo daļu, Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturto un piekto daļu, Madonas novada pašvaldības saistošajiem noteikumiem Nr. 12 “Par dzīvojamai mājai funkcionāli nepieciešamā zemesgabala pārskatīšanu”, Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 3., 7., 18., 21. punktu, Ministru kabineta 2013. gada 30. aprīļa noteikumu Nr. 240 ”Vispārīgie teritorijas plānošanas, izmantošanas un apbūves noteikumi”11. punktu, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Uzsākt pārskatīt dzīvojamai mājai Saules ielā 58, Madonā, Madonas novadā, funkcionāli nepieciešamā zemesgabala robežas.
2. Lēmums par zemesgabala pārskatīšanas uzsākšanu publicējams Madonas novada pašvaldības tīmekļvietnē [www.madona.lv](http://www.madona.lv).

*Pielikumā: Funkcionāli nepieciešamā zemesgabala projekts.*

 Domes priekšsēdētājs A. Lungevičs

*Čačka 28080793*